Projektas
					

ŠIAULIŲ MIESTO SAVIVALDYBĖS TARYBA

SPRENDIMAS
DĖL PATALPŲ AUŠROS AL. 66 A, ŠIAULIUOSE, PERDAVIMO ASMENS SU NEGALIA TEISIŲ APSAUGOS AGENTŪRAI PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS PANAUDOS SUTARTIMI

2024 m.                     d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, įgyvendindama Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 6 punktą,  atsižvelgdama į biudžetinės įstaigos Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos 2024-06-10 prašymą Nr. TRG-1462 „Dėl patalpų suteikimo panaudos sutartimi“  ir Negyvenamųjų pastatų, patalpų ir statinių skirstymo komisijos 2024-06-25 posėdžio protokolą Nr. VAK-286, Šiaulių miesto savivaldybės taryba nusprendžia:
. Perduoti pagal panaudos sutartį penkeriems metams biudžetinei įstaigai Asmens su negalia teisių apsaugos agentūrai prie Lietuvos Respublikos socialinės apsaugos ir darbo ministerijos Šiaulių miesto savivaldybei nuosavybės teise priklausančias 21,06 kv. m. ir 22,76 kv. m. ploto patalpas Aušros al. 66A, Šiauliuose (kadastrinių matavimų bylos plane pažymėtas 1C2p, unikalus numeris 2997-0001-3013, patalpų indeksai – 1-17, 1-18), naudoti biudžetinės įstaigos Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos veikloms vykdyti. 
. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto perdavimo ir priėmimo aktą ir turto panaudos sutartį. 
Šis sprendimas ne vėliau kaip per mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba bet kuriuose Regionų administracinio teismo rūmuose.

